สงครามการค้าตึงเครียด! สหรัฐฯสั่งจีนปิดสถานกงสุล “ฮิวสตัน” กด “ฮั่งเส็ง” ปิดลบ 577 จุด
สงครามการค้าตึงเครียด! สหรัฐฯสั่งจีนปิดสถานกงสุล “ฮิวสตัน” กด "ฮั่งเส็ง" ปิดลบ 577 จุด
สงครามการค้าตึงเครียด! สหรัฐฯสั่งจีนปิดสถานกงสุล “ฮิวสตัน” กด "ฮั่งเส็ง" ปิดลบ 577 จุด
22 ก.ค. 2563

ผู้สื่อข่าวรายงานว่า โฆษกกระทรวงต่างประเทศของจีน แถลงต่อสื่อมวลชนวันนี้ว่า รัฐบาลสหรัฐได้สั่งให้จีนปิดสถานกงสุลที่เมืองฮิวสตัน โดยการกระทำดังกล่าวเป็นการกระทำของสหรัฐเพียงฝ่ายเดียว ซึ่งทางจีนจะใช้มาตรการตอบโต้ตามความจำเป็น โดยโฆษกกระทรวงต่างประเทศจีนเตือนว่า หากสหรัฐยังคงเดินในทางที่ไม่ถูกต้อง ทางการจีนก็จะตอบโต้อย่างแน่นอน
ด้าน นายหู สีจิน บรรณาธิการหนังสือพิมพ์โกลบอลไทม์สของรัฐบาลจีน เปิดเผยผ่านทวิตเตอร์ @HuXijin_GT ว่า สหรัฐได้ให้เวลาจีน 72 ชั่วโมงในการปิดสถานกงสุลแห่งนี้
สำหรับความเคลื่อนไหวดังกล่าวมีขึ้นหลังสื่อท้องถิ่นรายงานว่า มีการเผากระดาษนอกสถานกงสุลแห่งนี้จนส่งควันพวยพุ่งไปทั่ว ขณะที่นักดับเพลิงไม่ได้รับอนุญาตให้เข้าพื้นที่ดังกล่าว
ด้านตลาดหุ้นฮ่องกงปิดที่ระดับ 25,057.94 จุด ปรับตัวลดลงไป 577.72 จุด หรือ 2.25% ส่วนตลาดหุ้นจีนปิดตลาดที่ระดับ 3,333.16 จุด ปรับตัวขึ้น 12.26 จุด หรือ 0.37%